****REPUBLIKA E KOSOVËS**

REPUBLIC OF KOSOVO / REPUBLIKA KOSOVA

**KOMUNA E SHTIMES**

MUNICIPALITY OF SHTIME/ OPSTINA STIMLJE

**Zyra e Kryetarit të Komunës**

/Kancelarija presednika opstine/mayor’s office

Zyra për Informim/ Information Office/ Kancelarija za Informisanje

**Procesverbal nga mbledhja e tretë e Këshillit Komunal për Siguri në Bashkësi (KKSB), e mbajtur më 30 qershor 2023, në ora 14:00, në sallën e Kuvendit**

Në mbledhje kanë marrë pjesë: Drejtori i Drejtorisë për Zhvillim Ekonomik, Kastrot Shabani, Komandanti i Stacionit Policor në Shtime, Haxhi Behluli, Nexhmedin Ahmeti (PK) Reshat Gashi (ZBGJ), Muhadin Halili (EVSB), Bajram Gashi (NjPZSh), Nexhip Jaha (FSK), Zhaneta Demiri (OJQ “Vizionida”), Albert Ramadani (KLSP), Skender Dauti (ZE), Donjeta Qorrolli (ZI), Bajram Ilazi (KPK), Diellza Azemi (OSBE) dhe Charlene Touve (OSBE).

**Kastriot Shabani:** Në mungesë të kryetarit të Komunës, po udhëheqi mbledhjen e KKSB-së. Fillimisht, përshëndes të gjithë të pranishmit dhe ju njoftoi me rendin e ditës:

1. **Siguria e përgjithshme në komunën e Shtimes;**
2. **Informatë nga Drejtoria për Zhvillim Ekonomik;**
3. **Të ndryshme.**

**1.Siguria e përgjithshme në komunën e Shtimes**

**Haxhi Behluli:** Siguria në përgjithësi është e qetë dhe stabile. Janë disa raste në proces me të cilat është marrë Njësa e Hetimeve. Krahasuar me të kaluarën është shtuar numri. Lëndime trupore kemi më pak. Te vjedhjet kemi tri raste. Më shqetësuese është një person nga Enti Special, i cili ka bërë dy aksidente. Për substanca narkotike kemi dëshime dhe do ta shtojmë aktivitetin. Për trafikun kemi disa ankesa. Të gjitha këto mbikëqyrën nga njësitë përkatëse. Sa i përket furrave të gëlqeres, kemi shtuar mbikëqyrejen në terren.

**Nexhmedin Ahmeti:** Dymbëdhjetë zyrtarë policorë i kemi të angazhuar në Mitrovicë. Mbi 1000 tiketa i kemi shqiptuar për shkelje në trafik.

**Skender Dauti:** Në këtë gjashtëmujor ka dasht fati të mos kemi asnjë intervenim për zjarrfikje.

**Bajram Gashi:** Ne kemi ngritur gjendjen e gatishmërisë në prag të korrje-shirjeve. Sfidë e kemi numrin e zjarrfikësve sepse është shumë i vogël. Po ashtu kemi bërë një plan edhe për veriun e vendit për pjesëmarrje atje sipas nevojës.

**Albert Ramadani:** Sa i përket KLSP-së ne jemi trup vullnetare. Komuna është bartës i aktiviteteve, kurse ne jemi ndihmës. KKSB-ja është mirë të dalë në terren dhe të njoftohen qytetarët me punën e KKSB-së ngase ata nuk e dijnë për çka ne jemi të thirrur.

**Zhaneta Demiri:** Ne si KKSB e kemi edhe Planin e Veprimit për të ditur qytetarët. Një pyetje e kam për komandantin e policisë për rastin e pacientit të Entit Special që ka vjedhur veturat dhe rrezikun që shkakton për qytetarët?

**Haxhi Behluli:** Për te nuk mund të ngritet kallëzim penal ngase pacienti në fjalë është i sëmurë psikik. Po mundohemi që pacienti të transferohet përkohësisht në Prishtinë.

**Zhaneta Demiri:** Kam një rekomandim që lojërat e fëmijëve të kontrollohen nga inspektoriati ngase disa janë rrezik për fëmijë.

**Bajram Ilazi:** Sa i përket komuniteteve në komunën e Shtimes, siguria është shumë e mirë, për të cilën e falënderoj kryetarin e Komunës. Një shqetësim që kam për shërbimet publike është ndërprerja e ndriçimit publik në orën 24:00 dhe kërkoj që mos të ndërpriten për shkak të sigurisë për banorët.

**2.Informatë nga Drejtoria për Zhvillim Ekonomik**

**Kastriot Shabani:** Ka informuar për punën e Drejtorisë për Zhvillim Ekonomik në Komunën e Shtimes.

**Skender Dauti:** Të përgëzoj për punën që keni bërë sa i përket kanaleve kulluese.

**Albert Ramadani:** Sa i përket qenve endacak duhet pasur kujdes sepse ata rrezikojnë fëmijët dhe të rriturit. Sa qen kemi a e dini numrin e tyre për trajtim?

**Kastriot Shabani:** Me kontratën e re kemi trajtuar 118 qen endacak. Ne e dimë që ka më shumë se ky numër por është vështirë t’i trajtojmë të gjithë ngase vijnë edhe nga komunat tjera.

**3.Të ndryshme:**

**Albert Ramadani:** Kërkoj që drejtori i Drejtorisë për Shërbime Publike dhe përgjegjësi i Njësisë së Ndërmarrjes për Pastrimin e Mbeturinave “Pastërtia” të vijnë patjetër në mbledhjen e ardhshme. Kemi hedhje të mbeturinave në arat e ish-Kooperativës Bujqësore në Muzeqinë.

**Haxhi Behluli:** Isha ndalur te çështja e kamerave vrojtuese. Neva na shërbejnë shumë vendosja e tyre për zbulimin e rasteve të ndryshme. Vendosja e kamerave është shumë e rëndësishme sidomos nëpër shkolla.

Mbledhja ka përfunduar në ora 15:30

 Procesmbajtës koordinatori i KKSB-së,

 Lulzim Sahiti